«Lotin yozuviga asoslangan o‘zbek alifbosini joriy etish to‘g‘risida»gi Qonuniga o‘zgartirishlar kiritish haqida»gi Qonun loyihasi e’lon qilindi. Qonun loyihasi normativ-huquqiy hujjatlar loyihalari muhokamasi portaliga joylashtirildi. Loyihaga ko‘ra, lotin yozuviga asoslangan o‘zbek alifbosi 28 harf va 1 ta harflar birikmasidan iborat bo‘ladi. Endilikda ushbu o‘zbek-lotin alifbosidagi ko‘pchilik tomonidan munozarali deb hisoblangan o‘, g‘ harflari, shuningdek, sh, ch qo‘shharflari yangicha ko‘rinishlarda yoziladi. Qonun rasmiy e’lon qilingan kundan e’tiboran kuchga kiradi.